6. ΑΠΟΦΑΣΙΣ ΥΠΟΥΡΓΟΥ ΚΟΙΝ.   ΠΡΟΝΟΙΑΣ Αριθ. 10171 της 25 Ιαν./11 Φεβρ. 1952  Περί καθορισμού απαιτουμένων δικαιολογητικών εκδόσεως αδείας ιδρύσεως, οικοδομήσεως, μεταρρυθμίσεως ή μεγεθύνσεως Πρεβεντορίου. Έχοντες υπ’ όψιν τας διατάξεις του άρθρ. 2 παρ. 2 του Ν.Δ. 478/47 «περί Πρεβεντορίων», ως και σχετικήν γνωμοδότησιν του Συμβουλίου Προστασίας Μητρότητος και Παιδικής ηλικίας, αποφασίζομεν: Ι.Καθορίζομεν όπως πάσα αίτησις υποβαλλομένη ημίν προς παροχήν αδείας ιδρύσεως, οικοδομήσεως, μεταρρυθμίσεως ή μεγεθύνσεως Πρεβεντορίου, συνοδεύεται υπό των αμέσως κατωτέρω αναγραφομένων στοιχείων: 1)Υπεύθυνον δήλωσιν του αιτούντος ότι θέλει συμμορφωθή προς άπαντας τους όρους τους προβλεπομένους υπό της Νομοθεσίας περί Πρεβεντορίων, αναλαμβάνων την ευθύνην της μη τηρήσεως ή παραβάσεως αυτών. 2)Γνωμάτευσιν του οικείου Νομάρχου περί της από Κοινωνικής απόψεως χρησιμότητος του ιδρύματος. (Δεν απαιτείται εάν ο αιτών είναι ιδιώτης (Επιχείρησις). 3)Γνωμάτευσιν του οικείου Νομιάτρου περί των υγειονομικών συνθηκών του χώρου εγκαταστάσεως, σημειών ιδιαιτέρως εάν η οικοδομή ή το γήπεδον γειτνιάζει προς επιβλαβείς βιομηχανικάς ή άλλης φύσεως ανθυγιεινάς εγκαταστάσεις. 4)Λεπτομερές τοπογραφικόν και υψομετρικόν διάγραμμα εις κλίμακα 1:500 περιοχής ακτίνος 100 τουλάχιστον μέτρων, εις ο να εμφαίνεται σαφώς η θέσις της οικοδομής ή του γηπέδου (εφ’ όσον πρόκειται περί ανοικοδομήσεως) με σαφή προσδιορισμόν των διαχωριστικών ορίων της οικοδομής ή του γηπέδου από των λοιπών συνεχομένων ιδιοκτησιών. Ομοίως πρέπει να σημειούται η ακριβής τοπωνυμία της θέσεως και σαφής ένδειξις του Βορρά, η απόστασις της οικοδομής ή του γηπέδου από της πλησιεστέρας κυρίας οδού και του πλησιεστέρου συγκοινωνιακού κόμβου.    35.Δ.λ.6 Πρεβεντόρια   713 5)Σχεδιάγραμμα εμφαίνον λεπτομερώς τας κατόψεις του κτιρίου και των τυχόν παραρτημάτων αυτού από υπογείου μέχρι δώματος εις κλίμακα 1:100 με αναγεγραμμένας απάσας τας διαστάσεις των χώρων και επεξήγησιν του προορισμού εκάστου τούτων. Ομοίως δέον να σημειούνται κατά τρόπον εμφανή άπασαι αι εγκαταστάσεις θερμάνσεως, αερισμού, ηλεκτρισμού, υδρεύσεως, καθαριότητος, μαγειρείου και αι πυροσβεστικαί και τηλεφωνικαί και τα εξαρτήματα αυτών. Αι ενδείξεις των στοιχείων των παρ. 4 και 5 δέον να συνοδεύωνται υπό λεπτομερούς επεξηγηματικής εκθέσεως, ως και ετέρας εις ην να περιγράφεται ο τρόπος κατασκευής του κτιρίου και υλικά δομής αυτού, συντασσομένων υπό διπλωματούχου μηχανικού και θεωρουμένων υπό του οικείου νομομηχανικού ως και του προϊσταμένου της πλησιεστέρας Πυροσβεστικής υπηρεσίας. 6)Γνωμάτευσιν της οικείας Μετεωρολογικής υπηρεσίας ή εν ελλείψει τοιαύτης του οικείου Νομιάτρου, περί των κλιματολογικών συνθηκών της τοποθεσίας. (Να σημειούνται ιδιαιτέρως το ανώτατον και κατώτατον όριον θερμοκρασίας κατά το θέρος και τον χειμώνα, ο βαθμός υγρασίας και οι συνήθεις πνέοντες βίαιοι άνεμοι). 7)Βεβαίωσιν του οικείου Νομομηχανικού ότι πληρούνται οι όροι του άρθρ. 3 του Ν.Δ. 478/47 «περί Πρεβεντορίων» (ΦΕΚ 248 της 31 Οκτ. 1947, τεύχος Α΄). 8)Λεπτομερή πίνακα του Τεχνικού και Επιστημονικού εξοπλισμού και επιπλώσεως του Πρεβεντορίου. 9)Διαιτολόγιον των τροφίμων και του Προσωπικού. 10)Σχέδιον εσωτερικού Κανονισμού λειτουργίας του ιδρύματος (Ν.Δ. 478/47 άρθρ. 7, Β.Δ. 14 Αυγ. 1951 (ΦΕΚ 237/25.8.51, τεύχος Α΄). 11)Υπεύθυνον δήλωσιν περί διαθέσεως υπό του αιτούντος περιουσιακών στοιχείων επαρκών δια την ίδρυσιν και περαιτέρω χρηματοδότησιν του ιδρύματος. 12)Πιστοποιητικόν ιθαγενείας του αιτούντος. 13)Πιστοποιητικόν Ποινικού Μητρώου του αιτούντος. Τα στοιχεία των παρ. 12 και 13 υποβάλλονται εφ’ όσον ο αιτών είναι ιδιώτης. ΙΙ.Ομοίως εγκρίνομεν την δημοσίευσιν της παρούσης εις την Εφημερίδα της Κυβερνήσεως.   